title: رياضة د لهواية
text: الرياضة د لهواية هيّا لممارسة د الرياضة بلا مايكون لهدف ؤلا لعامل لأساسي فيها هوّا لمدخول. لهدف ديال الرياضي لهاوي يقدر يكون لمحافضة على الصحة ؤلا تطوير لقوة د لجسم ديالو، لمعاشرة معا الصحاب، ؤلا لمتعة. لمستوى د اللعب و لقدرات ف الرياضة د لهواية كيكون عادةً نازل على الرياضة لحتيرافية، حيت اللعاب لمحتارف كيكون قادر يتريني لوقت كامل بلا مايتّشغل ب خدمة خرة، و ماكيكونش خايف من لإصابات ب نفس الدرجة د لهاوي، حيت ف لعادة كيكون مكوڤري ب لاصورانص و لكونطرا ديالو معا فرقة ؤلا مونضامة لي محتاضناه.